Aga kas on üldse terviklikkus olemas? Minu teada oli Leonardo da Vinci mitmekülgseim inimene, kes kunagi elanud. Sel juhul ma võrdleks terviklikkust ka mitmekülgsusega, seda enam, et Hermann Hesse arvas, et terviklikkus on midagi, mida tuleb tunnetada, sest on asju, mida silmaga ei ole näha. Seega minu arvates on terviklikkus mitmekülgsus, hoolivus ja vastutus.
#000010
See sõltub sellest, kuidas ma end tunnen. Mõnikord suisa poisikesena – mul on selline tunne, et ma ei saagi päris täiskasvanuks. Tegelik vanus on lihtsalt number passis.
#000013
Näiteks lähedase kaotus või raske sündmus on karm, aga see on elu loomulik osa. Minu vanavanematel põles sõja tõttu kaks korda maja maha. Ei nad süüdistanud sõda, teist ega kolmandat, nad säilitasid inimlikkuse. Olen pärit vanavanematelt optimismi, igast asjast on võimalik välja tulla. Põles maja maha, elu ei jää seisma, ehitame uue, ei tohi istuda varemetel. Edasi peab minema.
#000018
Nagu ma juba eespool mainisin, terviklikkus algab ka sellest, et inimene võtab vastutuse enda meelelaadi hoidmise eest. Ja nooruslikkus on emotsionaalne tunne, mis väljendub positiivses ellusuhtumises. Siin ei ole kohta õelusele, kadedusele ja teistele negatiivsetele emotsioonidele. Valskust ei tohiks ka olla selle asja juures, rõõm peab olema ehe! Tuleb hea sõber vastu, tunne tema vastutulekust rõõmu, mitte ära mõtle, et peab hakkama temaga juttu rääkima.
#000021
Minu jaoks ei ole noorusliku eluviisi saladusi, selline eluviis lihtsalt on mulle meelepärane. Härra Tõnu Ots (dr Noormann) on öelnud: „Me teeme suuri plaane, me oleme harjunud mõtlema suurelt, aga elamise ühikuks on päev. Päikesetõusuga see sünnib ja päikeseloojanguga sureb. Tähtis on see, kuidas ma selle ajaühiku olen hea inimesena elanud.“ Selline on ka minu mõtteviis ja kõik sellest tulenev, ka eluviis.
#000022
Kui vaatan vahel vanuse poolest noori inimesi, näiteks minuealisi ja nooremaid, siis nii mõnedki tunduvad olevat juba kuidagi vanad ja väsinud. Kas ka Sina oled miskit sarnast täheldanud?
#000023
Ma ei ütleks, et see probleem hõlmab kõiki noori. Lihtsalt öeldes – mõni on vanalt noor, mõni on noorelt vana. See sõltub jällegi inimesest endast.
#000024
Ainult et olen sarnaseid lubadusi kuulnud alates Stalinist. Mind häirivad katteta lubadused, need mürgitavad inimest.
#000027
Millised oleksid Sinu soovitused noortega töötavatele täiskasvanutele? Mida saavad nemad noortele nooruslikkuse kohta edasi anda?
#000041